Document ID: /roh_data/filtered/fineweb-2-filterrobots_roh.jsonl.gz/71059

EVENTS ELL'OGNA e NEWS 2019
L'ABSTRACZIUN ELLA MUSICA
Il concert da Clau Scherrer & Ensemble Origen dils 27/28 da fenadur 2019 ei stau in bi success. Cantaduras e cantadurs sco era visitaders ein incantai dil liug e dalla acustica.
Nus engraziein a Clau Scherrer & Ensemble per lur grond engaschi, als fauturs per lur generus sustegn ed als visitaders per lur viseta.
Da pliras varts ei il giavisch vegnius exprimius da cuntinuar cun tals e semeglionts concerts. Aschia essan nus gia vidlunder da preparar in proxim event per la stad 2020.
VIADI TIER LA SCULPTURA
Cun mieds publics / a pei: Naven dalla staziun RhB Trun viers ost sper la renomada caplutta da s. Onna ora, lu dretg sur la lingia da viafier en direcziun dil campadi e suenter il flum puspei a
dretg.
Cun auto: neu da Cuera tochen all'entrada dil vitg, tiel muossavia Campadi / Ogna seniester e sur ils binaris dalla Viafier retica, silsuenter a dretg. Pusseivladads da parcar sper la plazza da giug d'affons ni spel campadi.
OGNA - IN FENOMEN ACUSTIC
L'OGNA da Matias Spescha ei buca mo ina tribuna fascinonta sut tschiel aviert mobein era in truc da resonanza da tempra speciala per artists, musicists e chors.
La fuorma unica digl interiur cun 48 m lunghezia, 30 m ladezia e 5.5 m altezia creescha ina atmosfera ed acustica extraordinaria.
La Fundaziun OGNA selegra da beneventar numerusas visitadras e numerus visitaders a caschun da concerts ed events en quei spazi tut aparti.
ANNUNZIA DIL NEWSLETTER
Nus informein Vus regularmein davart ils novs events. Abonnei il newsletter per tuttas informaziuns actualas.